CELEX: 62008CN0481
Language: fi
Date: 2008-11-10 00:00:00
Title: Asia C-481/08 P: Valitus, jonka Alcon Inc. on tehnyt 10.11.2008 yhteisöjen ensimmäisen oikeusasteen tuomioistuimen asiassa T-106/07, Alcon Inc. v. sisämarkkinoiden harmonisointivirasto (tavaramerkit ja mallit), 10.9.2008 antamasta tuomiosta

24.1.2009   
            
            
               FI
            
            
               Euroopan unionin virallinen lehti
            
            
               C 19/15
            
         Valitus, jonka Alcon Inc. on tehnyt 10.11.2008 yhteisöjen ensimmäisen oikeusasteen tuomioistuimen asiassa T-106/07, Alcon Inc. v. sisämarkkinoiden harmonisointivirasto (tavaramerkit ja mallit), 10.9.2008 antamasta tuomiosta
   (Asia C-481/08 P)
   (2009/C 19/26)
   Oikeudenkäyntikieli: englanti
   Asianosaiset
   
      Valittaja: Alcon Inc (edustaja: Rechtsanwalt M. Graf)
   
      Muut osapuolet: sisämarkkinoiden harmonisointivirasto (tavaramerkit ja mallit), *Acri.Tec AG Gesellschaft für ophthalmologische Produkte
   Vaatimukset
   Valittaja vaatii, että yhteisöjen tuomioistuin
   
               —
            
            
               kumoaa valituksenalaisen tuomion ja kumoaa riidanalaisen päätöksen
            
         
               —
            
            
               velvoittaa SMHV:n korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Valittaja vaatii, että valituksenalainen tuomio on kumottava seuraavin perustein:
   
               —
            
            
               Tosiseikat ja näyttö on otettu vääristyneellä tavalla huomioon, sillä asianomaiset kuluttajat ovat tavanomaisia kuluttajia. Tämä on oikeuskysymys, joka yhteisöjen tuomioistuimen on ratkaistava, vaikka väite esitettiin ensimmäisen kerran suullisessa käsittelyssä; ”da mihi facta, dabo tibi ius”.
            
         
               —
            
            
               Asetuksen N:o 40/94 (1) 8 artiklan 1 kohdan b alakohtaa on sovellettu ja tulkittu virheellisesti, ja tosiseikat ja näyttö on otettu vääristyneellä tavalla huomioon, koska huomioon otettiin ilmeisesti vain tavaramerkkien ”BioVisc” ja ”DUOVISC” englanninkielinen ääntämistapa mutta ei niiden ranskankielistä ääntämistapaa.
            
         
      (1)  Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL L 11, s. 1).